L'Ajuntament d'Alaquàs fomenta la formació per al treball amb la contractació de 33 joves
07/05/2010

# L'Ajuntament d'Alaquàs fomenta la formació per al treball amb la contractació de 33 joves

*   07/05/2010
*   [Imprimir](#)
*   Compartir
*    https://www.alaquas.org/documento.asp?id\_do=12030

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12030%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20fomenta%20la%20formaci%C3%B3%20per%20al%20treball%20amb%20la%20contractaci%C3%B3%20de%2033%20joves)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12030/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12030/07052010alcaldessa_amb_joves_contractats_Form_4.jpg)](https://www.alaquas.org/ficheros/documentos/2010/2/12030/07052010alcaldessa_amb_joves_contractats_Form_10.jpg "<a href='https://www.alaquas.org/ficheros/documentos/2010/2/12030/07052010alcaldessa_amb_joves_contractats_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs fomenta la formació per al treball amb la contractació de 33 joves</a>")

L'Ajuntament d'Alaquàs contracta 33 joves d'Alaquàs a través dels Tallers de Formació per a la Contractació en les especialitats de jardiner, pintor, instal·lador d'equips i sistemes de comunicació

Els 33 alumnes dels nous Tallers de Formació per a la Contractació posats en marxa pel Centre Municipal de Formació Francesc Ferrer Martí d'Alaquàs, han signat aquesta setmana els contractes a través dels quals treballaran en el manteniment d'alguns col·legis i diversos edificis municipals, després d'haver realitzat la part formativa específica sobre jardineria, pintura i instal·lació d'equips i sistemes de comunicació. En la signatura del contracte va estar present l'Alcaldessa d'Alaquàs, Elvira García Campos.

Aquests nous tallers de formació per al treball han estat promoguts per l'Ajuntament d'Alaquàs per tal d'oferir una formació específica que millore la seua capacitació professional i donar-los la possibilitat d'incorporar-se al mercat laboral.

Els cursos, que es van iniciar a finals d'any i finalitzaran el 29 de juliol, tenen una durada de 900 hores, 600 hores de formació professional en l'especialitat triada i 300 hores de formació bàsica, formació i orientació laboral i activitats complementàries.

Després d'haver realitzat les hores de formació i pràctiques al centre municipal, els alumnes inicien ara amb la signatura d'aquest contracte, la fase d'incorporació al mercat laboral a l'Ajuntament d'Alaquàs, que els ha contractat durant 3 mesos a temps parcial de 5 hores, per dur a terme tasques de manteniment principalment als col·legis públics i en diversos edificis i zones municipals.